Sai dai kuma duk da amincewar da hukumar zaben kasar ta yi da wannan mataki, masu adawa da akidar Chavisanci na da sauran shingayen ketara a gabansu, kafin su iya kai wa ga cimma wannan buri nasu, domin har kawo yanzu hukumar zaben ba ta bayyana ranar da za a soma aikin tattarar sanya hannu na mutane miliyan hudu wanda shi ne tsani na karshe da doka ta tanada kafin ta kira zuwa ga shirya zaben raba gardamar da zai kai ga tsige Shugaba Maduro daga kan kujerar tasa ta Mulki.
